ഹരിയാനയിലെ കര്ഷക പ്രതിഷേധങ്ങള്ക്കെതിരെ മനോഹര് ലാല് ഖട്ടര് കര്ഷക പ്രതിഷേധങ്ങള്ക്കെതിരെ ഹരിയാന മുഖ്യമന്ത്രി മനോഹര് ലാല് ഖട്ടര്. അനിശ്ചിതമായി റോഡ് ഉപരോധിക്കാന് ആര്ക്കുമവകാശമില്ല. കോണ്ഗ്രസ് നേതാക്കളാണ് കര്ഷകരെ പ്രതിഷേധത്തിന് പ്രേരിപ്പിക്കുന്നതെന്നും അദ്ദേഹം അഭിപ്രായപ്പെട്ടു. പഞ്ചാബില് നിന്നുള്ള കര്ഷകരാണ് പ്രതിഷേധങ്ങള്ക്ക് പിന്നിലെന്ന് ആരോപണം. ഹരിയാനയില് നിന്നുള്ള കര്ഷകര് പ്രതിഷേധ രംഗത്തില്ലെന്നും മനോഹര് ലാല് ഖട്ടര് വ്യക്തമാക്കി. കര്ണാലിലെ പൊലീസ് നടപടിയില് ന്യായീകരണം കണ്ടെത്തിയ മുഖ്യമന്ത്രി മനോഹര് ലാല് ഖട്ടര്, ആയുഷ് സിന്ഹയ്ക്ക് എതിരായി ഉയര്ന്ന ആരോപണങ്ങള് പരിശോധിക്കാന് സമിതിയെ നിയോഗിക്കുമെന്ന് അറിയിച്ചു. ക്രമസമാധാനം ഉറപ്പാക്കാനാണ് പൊലീസ് നടപടിയെന്നാണ് സര്ക്കാരിന്റെ വാദം. അതേസമയം കോണ്ഗ്രസ് എം.പി. രാഹുല് ഗാന്ധി ഹരിയാന പൊലീസിന്റെ നടപടികളെയും കര്ഷകരെ തല്ലിച്ചതച്ച സംഭവത്തെയും അപലപിച്ചിരുന്നു. Read Also : ഹരിയാനയില് പൊലീസ് ലാത്തിച്ചാര്ജിനെതിര പ്രതിഷേധിച്ച കര്ഷകര്ക്കെതിരെ കേസ് ഹരിയാനയില് പൊലീസ് ലാത്തിച്ചേര്ജിനെതിരെ പ്രതിഷേധിച്ച കര്ഷകര്ക്കെതിരെ കേസെടുത്ത് പൊലീസ്. സിര്സയില് ഉപരോധം നടത്തിയ നൂറിലേറെ കര്ഷകര്ക്കെതിരെയാണ് കേസെടുത്തത്. ഹരിയാനയിലെ കര്ണാലില് പഞ്ചായത്ത് തെരഞ്ഞെടുപ്പുമായി ബന്ധപ്പെട്ട പരിപാടിയില് മുഖ്യമന്ത്രി മനോഹര്ലാല് ഖട്ടര് എത്തിയപ്പോഴായിരുന്നു കര്ഷകര് പ്രതിഷേധിച്ചത്. മുഖ്യമന്ത്രിക്കെതിരെ പ്രതിഷേധിക്കാനെത്തിയപ്പോഴായിരുന്നു കര്ഷകര്ക്കെതിരെ ലാത്തിവീശിയത്. സംഘര്ഷത്തില് ഒരു കര്ഷകന് തലയ്ക്ക് പരുക്കേറ്റതിനെ തുടര്ന്ന് മരണപ്പെടുകയും നിരവധി പേര്ക്ക് പരുക്കേല്ക്കുകയുമുണ്ടായി. കര്ണാലിലെ പൊലീസ് നടപടികള്ക്ക് പിന്നാലെ രാജ്യവ്യാപകമായി പ്രതിഷേധം ശക്തമാക്കാനൊരുങ്ങുകയാണ് കര്ഷക സംഘടനകള്. Story Highlight: Manoharlal Khattar on farmers protest